سیستان و بلوچستان اوستان

سیستان-بلوچستون  اتا ایران ِاوستان‌ها جه هسه که زاهدان ونه گت‌ترین شهر و مرکز هسته. این اوستان دله ۲٬۷۷۵٬۰۱۴ نفر جمیعت درنه. ونه گتی ۱۸۰۷۲۶ ک‌م۲ هسته که ایرانِ دومین گتِ اوستان (کرمان په) هسته و کشورِ خاکِ کمته از ۱۱ درصد ره وه دارنه. این اوستان دله فقر و نداری زیاد هسته. 

اوستان دله دِتا اصلی گروه درنه که سیستانی‌ها و بلوچ‌ها هستنه؛ سیستانی مردمون که اوستانِ شمال‌وَری نیشتنه، اتا فارسی‌مونا لهجه دارنه و شیعه په‌روو هستنه و وشون گت‌ترین شهر زابل هسته. ولی بلوچ‌ها شه بلوچی ِزوون جه گپ زنّه که اتا ایرانیج شمال‌غربی زوون هسته و وشون مذهب هم اهل تسنن هسه. بلوچ‌ها و سیستانی‌ها، ایران ِسیستان-بلوچستون بکنار، پاکستان و افغانستان دله هم درنه و خله‌شون هم کوچ بکشینه و گلستون اوستان یا عمان کشور واری جاهون درنه.

 منابع 


رج:ایران اوستانون